GANGOOLy
కోహ్లీ సేన ఇప్పటికీ సిరీస్‌ గెలువగలదు: గంగూలీ
ముంబై: పుణేలో జరిగిన తొలి టెస్టులో ఆస్ట్రేలియా జట్టు అద్భుతంగా సత్తాచాటిందని టీమిండియా మాజీ కెప్టెన్‌ గంగూలీ ప్రశంసించాడు.అయితే కోహ్లీ సేన ఇప్పటికీ సిరీస్‌ గెలువగలదని బలంగా నమ్ముతున్నట్లు ధీమా వ్యక్తం చేశాడు.పుణేలో ఆస్ట్రేలియా బాగా ఆడిందని,భారత్‌ను 105,107 పరుగులకే ఆలౌట్‌ చేయడం గొప్ప విషయం.కానీ భారత్‌ ఇప్పటికే సిరీస్‌ గెలుస్తుందని నేను నమ్ముతున్నానని గంగూలీ పేర్కొన్నాడు.పుణేలో జరిగిన మ్యాచ్‌లో తొలి ఇన్నింగ్స్‌లో మిచెల్‌ స్టార్స్‌ బౌలింగ్‌లో ఎదుర్కొన్న రెండవ బంతికి,రెండవ ఇన్నింగ్స్‌లో ఒకీఫ్‌ బౌలింగ్‌లో 13 పరుగుల కే కోహ్లీ ఔటైన సంగతి తెలిసిందే.కోహ్లీ డకౌట్‌ అవడంతో స్వదేశంలో తొలిసారి.కెరీర్‌లో అయిదవ సారి.కోహ్లీ వైపల్యంపైన గంగూలీ స్పందించాడు.కోహ్లీ మానవమాత్రుడు.అతడూ ఎప్పుడో ఒకసారి విఫలం అవుతాడు.పుణేలో రెండు ఇన్నింగ్స్‌ల్లో విఫలమయ్యాడు.తొలి ఇన్నింగ్స్‌లో ఆఫ్‌ స్టంప్‌ ఆవల పడిన పనికిరాని బంతికి ఔటయ్యాడు.అయితే ఈ మ్యాచ్‌లో ఆసీస్‌ బౌలర్లు అద్భుతంగా బౌలింగ్‌ చేశారు.రెండవ ఇన్నింగ్స్‌లో 441 పరుగులు టార్గెట్‌ చేధన అంత సులభం కాదు.రెండవ టెస్టులో కోహ్లీ గొప్పగా ఆడతాడు.
ఆసీస్‌పై అతడికి మంచి రికార్డు ఉంది అని గంగూలీ పేర్కొన్నాడు.ఆస్ట్రేలియాలో గతంలో జరిగిన నాలుగు టెస్టుల సిరీస్‌లో కోహ్లీ నాలుగు సెంచరీలు చేసి 692 పరుగులు చేశాడు.ఎల్లప్పుడు విజయాలు సాధించడం కుదరదని గంగూలీ వివరించాడు.సొంతగడ్డపై ఓడిపోవడం సహజమే.ఎన్నో జట్లు ఓడిపోయాయి.ఇది తొలిసారి కాదు.దీని గురించి ఇక మరచిపోవాలి.విశ్రాంతి తీసుకుని బెంగళూరు బరిలోకి దిగాలి అని గంగూలీ పేర్కొన్నాడు. డిఆర్‌ఎస్‌ను మెరుగ్గా ఉపయోగించుకోవాలి డిఆర్‌ఎస్‌ను భారత్‌ మెరుగ్గా ఉపయోగించుకోవాల్సిన అవసరముందని గంగూలీ అభిప్రాయం వ్యక్తం చేశాడు.వచ్చే టెస్టుకు స్పిన్నర్‌ జయంత్‌ యాదవ్‌ను తప్పించాలన్నాడు.నేనైతే వచ్చే టెస్టుకు జయంత్‌ యాదవ్‌ను తప్పించి అదనపు బ్యాట్స్‌మెన్‌ ను తీసుకుంటా.కరుణ్‌ నాయర్‌కు అవకాశం ఇవ్వాలి.అజింక్యా రహానే ఆత్మ విశ్వాస లేమితో కనిపిస్తున్నాడు.భారత్‌లో నలుగురు బౌలర్లు చాలు.టెస్టు మ్యాచ్‌ల్లో ఇద్దరు స్పిన్నర్లు,20 వికెట్లు తీయగలరు.బౌలర్లు సుదీర్ఘ స్పెల్‌లు బౌలింగ్‌ చేయాలి. అశ్విన్‌,జడేజాలకు ఆ సామర్థ్యం ఉంది అని గంగూలీ వివరించాడు. ృ